cyanic-selkie/wikianc huggingface dataset:
Ուլիս Ռեմյոլ
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Նիկլաուս Շրադին
Նիկլաուս Շրադին (Niklaus Schradin, կամ Nicolaus Schradin, մոտավորապես 1470 , Ալլենսբախ  —   1506 թվականի փետրվարի 14-ի և 1518 թվականի միջև , Լյուցեռն), շվեյցարացի մատենագիր, Սանկտ Գալլենի աբբայության գրասենյակի և Լյուցեռնի քաղաքային խորհրդի գրագիր, «Շվաբյան պատերազմի տարեգրության» (1500), Շվեյցարիայում հրատարակված առաջին պատմական աշխատության հեղինակ։
Կենսագրություն
Ծագումը ճշգրիտ հաստատված չէ․ ծնվել է մոտավորապես 1470 թվականին, Բոդենի լճի ափին գտնվող Ալլենսբախում։ 19-րդ դարի շվեյցարացի պատմաբան Վոլֆգանգ Ֆրիդրիխ ֆոն Մյուլինենի վարկածը Շրադինի Ռոյթլինգենից (Բադեն-Վյուրթեմբերգ) ծագման մասին համոզիչ ապացույցներ չի գտել։ Նրա մասին առաջին անգամ հիշատակվում է Սանկտ Գալենի Սուրբ Գալլայի Բենեդիկտյան աբբայության փաստաթղթերում 1491 թվականի սեպտեմբերին, որպես վանքի գրասենյակի գրագիր։ Հավանաբար նա կրթություն է ստացել հենց նույն վանքում։ 1499 թվականին աշխատել է Սանկտ Գալլենում որպես նոտար, 1500 թվականի ապրիլին տեղափոխվել է Լյուցեռն, հունիսին ծառայության անցել որպես քաղաքային գրագրի օգնական, իսկ 1503 թվականից դարձել է տեղական քաղաքային խորհրդի երրորդ գրագիր։ 1505 թվականի ապրիլի 14-ին դարձել է Լյուցեռնի քաղաքացի ։ Պաշտոնավարել է մինչև 1506 թվականի փետրվարի 14-ը, որից հետո նրա վերաբերյալ տեղեկություններ չեն պահպանվել։
Ստեղծագործություններ
Գերմաներեն լեզվի բարձր ալեմանական բարբառով գրված տարեգրությունը բաղկացած է 1292 ոտանավորներից և արձակ ներդիրներից, որտեղ Շրադինը մանրամասն նկարագրել է Շվեյցարիայի կանտոնների պատերազմի գրեթե բոլոր իրադարձությունները Շվաբյան միության հետ, որին աջակցվել է Հռոմեական կայսր Մաքսիմիլիան I-ը, ինչպես նաև 1499 թվականի պատմական ճակատամարտերը՝ փետրվարի 22-ին Հարդեի մոտ, ապրիլի 11-ին Շվադերլոխի մոտ, հուլիսի 11-ին Դորնախի մոտ և այլն։
Հավանաբար, Հանս Ֆրյունդի «Հին Ցյուրիխյան պատերազմի տարեգրություն»-ից (1447) և Էլոգիուս Կիբուրգերի «Շտրետլիգյան տարեգրություն»-ից (1487) փոխառված պատերազմի նախապատմության մեջ Շրադինը շարադրել է Շվից կանտոնի բնակչության շվեդական ծագման մասին լեգենդը, որը 1291 թվականին դարձել է ապագա համադաշնության կազմավորման միջուկը ։ Շրադինի տարեգրությունը առաջին անգամ հրատարակվել է 1500 թվականի սեպտեմբերի 1-ին Զուրզեում (Լյուցեռն կանտոն) և նկարազարդվել է փայտի վրա 42 փորագրություններով՝ նվիրված Շվեյցարական միության բոլոր տասը (այն ժամանակվա) կանտոնների պատմությանը։ Նախկինում սխալմամբ պնդում էին, որ այն տպագրվել է 1500 թվականի հունվարի 14-ին՝ Անտոն Մեծի տոնի նախօրեին, ինչպես կարելի է եզրակացնել հիշատակարանից, այսօր ընդհանուր առմամբ ընդունված է, որ այդ ժամանակ հեղինակը դեռևս եղել է Սանկտ Գալլենում ծառայության մեջ և չէր կարող լինել Լյուցեռնում, բացի այդ նշված տոնը իրականում Սուրբ Անտոնի Ապամեացու օրն է, որը նշվել է նույն տարում Կոնստանցիայի թեմի կողմից սեպտեմբերի 2-ին։
Զուրզայում տարեգրության հրատարակչի անունը դեռ հաստատված չէ, թեև հրատարակության մեջ օգտագործված տպագրական ոճը բնորոշ է Բազելյան հրատարակիչ Միխել Ֆյուրտերի տպարանին, իսկ «DS» մոնոգրամը 42 փորագրանկարների վրա, որոնք զարդարում էին այն, հիշեցնում է վարպետների աշխատանքը, ովքեր աշխատել են նաև Բազելում՝ Ալբրեխտ Դյուրերից հետո։ Շրադինի «Շվաբյան պատերազմի տարեգրությունը» հեղինակություն էր վայելում իր ժամանակակիցների շրջանում և ավելի ուշ օգտագործվել է շվեյցարացի մատենագիրների կողմից, մասնավորապես, Պետերման Էտերլինի «Շվեյցարական Համադաշնության տարեգրությունում» (1507), Դիբոլդ Շիլլինգ Կրտսերի «Լյուցեռնի տարեգրությունում» (1513), Յոհան Շտումպֆի «Շվեյցարական տարեգրությունում» (1548) և այլն։ Լինելով Շվեյցարիայում տպագրված առաջին պատմական աշխատությունը՝ Շրադինի տարեգրությունը վկայում է ազգային պատմական գիտակցության անվերապահ զարգացման մասին, թեև դրա հեղինակի բացահայտ ռեակցիոն հայացքներն ու ֆեոդալական համակրանքը սուր քննադատության էին արժանացել մի շարք ժամանակակիցների կողմից, օրինակ՝ ստրասբուրգյան հումանիստ Յակոբ Վիմպֆիլինգի կողմից։ Պահպանվել է տարեգրության առաջին հրատարակության առնվազն 12 օրինակ, որոնցից 6-ը պահվում են Շվեյցարիայի հանրային գրադարանների հավաքածուներում։
Արտաքին հղումներ
Կատեգորիա:Շվեյցարացի մատենագիրներ Կատեգորիա:Շվեյցարացի գրողներ
Սելիվանիխա (գյուղ, Եգորևսկի շրջան)
Սելիվանիխա (Селива́ниха), գյուղ Ռուսաստանի Մոսկվայի մարզի Եգորևսկի շրջանի կազմում։
Բնակչությունը 2007 թվականին գրանցված տվյալներով կազմում էր 1176 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Եգորևսկի շրջանի բնակավայրեր
Պայտաջուր
Պայտաջուր, գետ Հայաստանի Լոռու մարզում, Լեռնաջուր գետի ձախ օժանդակը։ Սկիզբ է առնում Փամբակի լեռների հյուսիսային լանջերից և Լեռնապատ գյուղից 1,5 կմ հարավում միախառնվում մայր գետին։ Երկարությունը՝ 10 կմ ։
Ծանոթագրություններ
Կատեգորիա:Լոռու մարզի գետեր Կատեգորիա:Լեռնաջուր գետի վտակներ
Վլադիմիր Սահակյան (այլ կիրառումներ)
Վլադիմիր Սահակյան անուն-ազգանունը կարող է վերաբերել հետևյալ անձանց՝
Հիկարու Նակամուրա
Հիկարու Նակամուրա (中村 光, ), ճապոնական արմատներով ամերիկացի շախմատիստ, գրոսմայստեր (2003), աշխարհի և ԱՄՆ-ի առաջատար խաղացողներից մեկն է։ 15 տարեկան 79 օրական հասակում հասակում Նակամուրան ստացել է գրոսմայստերի կոչում՝ դառնալով ԱՄՆ-ի այդ պահի ամենաերիտասարդ գրոսմայստերը՝ գերազանցելով Ռոբերտ Ֆիշերի ցուցանիշը։
Վերջին տարիներին Հիկարու Նակամուրան հաջողությամբ խաղում է տարբեր միջազգային մրցաշարերում։ 2009 թվականին դարձել է Ֆիշերի շախմատի աշխարհի չեմպիոն՝ մրցախաղում 3½։½ հաշվով հաղթելով Լևոն Արոնյանին։
Հիկարու Նակամուրան ամուսնացել է Իրանը ներկայացնող հայկական արմատներ ունեցող կանանց գրոսմայստեր Աթուսա Պուրկաշյանի հետ։ Հարսանեկան արարողությունը տեղի 2023 թվականի հուլիսի 26-ին ։
Արտաքին հղումներ
Կատեգորիա:Դեկտեմբերի 9 ծնունդներ Կատեգորիա:1987 ծնունդներ Կատեգորիա:Ամերիկացի շախմատիստներ Կատեգորիա:Ճապոնացի շախմատիստներ
Կուռնուվեռե
Կուռնուվեռե (Kurnuvere), գյուղ Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով գյուղում բնակվում էր 23 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Սուուռե-Յաանի շրջանի բնակավայրեր Կատեգորիա:Էստոնիայի գյուղեր
Հայաստանի Հանրապետության ոստիկանության պետ
Հայաստանի Հանրապետության ոստիկանության պետ` Հայաստանի ներքին գործերի նախարարության կազմում գործող մարմնի ղեկավարն է։ Ոստիկանության պետը համարվում է նաև ներքին գործերի նախարարի տեղակալ և նշանակվում է վարչապետի կողմից։
Պատմություն
Ոստիկանության պետի պաշտոնը սահմանվել է Հայաստանի Առաջին Հանրապետության հիմնադրման օրերից՝ ունենալով «Ներքին գործերի նախարար» անվանումը։ Հայաստանի ոստիկանության առաջին պետը եղել է Արամ Մանուկյանը։
Գելոնք
Գելոնք, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում ։
Բնակչություն
Մինչև 1915 թվականը բնակչությունը հայեր և քրդեր էին ։
Բելգիայի ֆուտբոլի ազգային հավաքական
Բելգիայի ֆուտբոլի ազգային հավաքականը (գեր.՝ Weißrussland Fußball-Nationalmannschaft) ներկայացնում է Բելգիան ֆուտբոլի միջազգային մրցաշարերում և առանձին հանդիպումներում։ Բելգիան համարվում է ՈՒԵՖԱ-ի և ՖԻՖԱ-ի հիմնադիր անդամներից մեկը։ «Քինգ Բոդուեն» արենան Բելգիայի պատմական մարզադաշտն է, որն էլ կառուցվել է XIX-XX դարերում։ 1904 թ. Բելգիայի ազգային հավաքականը անցկացրեց իր առաջին միջազգայնացված հանդիպումը՝ Բրյուսելում մրցելով Ֆրանսիայի ազգային հավաքականի դեմ։ Խաղը ավարտվեց 3-3 հաշվով։ Ամենամեծ հաշվով հաղթանակը Բելգիայի հավաքականը նշել է 1994 թվականի հունիսի 4-ին և 2001 թվականի փետրվարին։ Առաջինը հաղթել է Զամբիային ինը-զրո հաշվով, իսկ հաջորդը Սան-Մարինո քաղաք-պետության հավաքականին 10-1 հաշվով։ Ամենամեծ հաշվով պարտությունը կրել է Թագավորական Անգլիայի դեմ խաղում։ Խաղը տեղի է ունեցել 1909 թվականի ապրիլի 27-ին։ Այդ խաղում անգլիացիները հաղթել են 11-2 հաշվով։ Բելգիայի Ֆուտբոլի ազգային հավաքականը 12 անգամ մասնակցել է աշխարհի առաջնություններին՝ 1930 թվականից սկսված, իսկ Եվրոպայի առաջնությանը՝ 4 անգամ։ Աշխարհի առաջնությունների ամենամեծ նվաճումը ունեցել է 1986 թ. Մեքսիկայում անցկացվող առաջնության ժամանակ՝ գրավելով 4-րդ տեղը։
Արտաքին հղումներ
Կատեգորիա:Բելգիա Կատեգորիա:Եվրոպայի ֆուտբոլի ազգային հավաքականներ
Հայ-ասորական հարաբերություններ
Հայ-ասորական հարաբերություններ, ընդգրկում են մ.թ. ա. 1-ին հազարամյակի կեսերից ծագող և մինչև օրս շարունակվող հայերի և ասորիների միջև պատմական հարաբերությունները։
Մոտ 350 000 քառակուսի կիլոմետր տարածք զբաղեցնող պատմական Վանի թագավորության հարավային սահմանը սահմանակից էր Ասորեստանին։ Ե՛վ հայերը, և՛ ասորիները քրիստոնեությունն ընդունած առաջին ժողովուրդներից մեկն էին։ Այսօր ասորական հայրենիքում ապրում են մի քանի հազար հայեր, իսկ Հայաստանում՝ մոտ երեք հազար ասորիներ։
Պատմություն
Հայ-ասորական փոխհարաբերությունների և փոխազդեցությունների պատմությունը դարերի պատմություն ունի ինչպես նախաքրիստոնեական, այնպես էլ հետքրիստոնեական դարաշրջանում ։ Ըստ ավանդության՝ հայոց նախահայրը՝ Հայկը, դյուցազներգական ճակատամարտում հաղթել է չար ասորի Բելին, որպեսզի նվաճի իր ժողովրդի ազատությունը։ Նա այդ տարածքն անվանել է Հայաստան, ինչից հետո հայերը մինչև օրս օգտագործում են այդ անվանումը։ Այս լեգենդը Հայաստանի պատմության մի մասն է միայն, որտեղ հայ հերոսները մարտնչել են չար զավթիչների ու նվաճողների դեմ՝ հանուն իրենց ազատության։ Գոյություն ունի նաև հայոց արքա Արա Գեղեցիկի պատմությունը, որը հրաժարվել է Ասորեստանի թագուհու Շամիրամի ամուսնության առաջարկից և Ասորեստանի թագավոր դառնալուց։ Արայի մերժումից վրդովված Շամիրամը պատերազմ է հայտարարել Հայաստանի դեմ և պահանջել կենդանի գերի վերցնել Արային, սակայն վերջինս սպանվել է ճակատամարտի ժամանակ։
Այսօր մի քանի հազար հայեր ապրում են Սիրիայի, Իրաքի, Իրանի գյուղերում, որոնք նույնպես ասորական բնակչություն ունեն, սակայն նրանց թիվը զգալիորեն կրճատվել է 2003 թվականի իրաքյան պատերազմից, 1979 թվականի իրանական հեղափոխությունից և 2011 թվականին սկսված սիրիական ճգնաժամից հետո, քանի որ նրանց մեծ մասը Հայաստան է գաղթել այն բանից հետո, երբ հայկական կառավարությունը նրանց տրամադրել է հայկական քաղաքացիություն։ Սիրիայի և Իրաքի որոշ ասորիներ օրինական ճանապարհով նույնպես գաղթել են Շվեդիա և Ավստրալիա, որպեսզի փրկվեն իրաքյան պատերազմից և սիրիական ճգնաժամից։ Այժմ կան նաև երեք հազար ասորիներ, որոնք ապրում են Հայաստանում։ Այն բանից հետո, երբ Հայաստանը անկախացել է 1991 թվականին, և այն բանից հետո, երբ աշխարհիկ վարչակարգերի մեծ մասը արաբական երկրներում և Իրանում սկսեցին փլուզվել և փոխարինվել շարիաթի վրա հիմնված իսլամական կառավարություններով, ասորիները սկսեցին արտագաղթել Հայաստան։ Չնայած փոքրաթիվ լինելուն՝ Հայաստանում բնակվող ասորիները քաղաքացիության լիարժեք իրավունքներ ունեն։ Հայերի և ասորիների միջև կան շատ խառնամուսնություններ։
Ցեղասպանություն
Օսմանյան կայսրությունում բնակվող և՛ հայ, և՛ ասորի բնակչությունը ենթարկվել է ցեղասպանության ։ Ցեղասպանությունները հիմնականում իրականացվել են Օսմանյան կայսրության քրիստոնյա բնակչության դեմ, որը իր մեջ ներառում էր նաև հունական Պոնտոսի բնակչությունը ։
Ծանոթագրություններ
Կատեգորիա:Ասորիները Հայաստանում Կատեգորիա:Հայաստանի երկկողմ հարաբերություններ
Կարոլ Սևիլիա
Կենսագրություն
Դեռևս մանկուց դերասանության և երաժշտության հանդեպ սերը աղջկա մեջ զարգացնում է Կարոլի տատիկը՝ Բերտան։ Մի անգամ նրա տատիկ Բերտան, ասաց. «Դու կխաղաս։ Ամբողջ աշխարհը քեզ կճանաչի որպես Կարոլ Սևիլիա»։
2015 թվականին ստացել «Ես Լունան եմ» սերիալի գլխավոր դերը։
2017 թվականին սկսվեց սերիալի անձնակազմի շրջագակությունը Լատինական Ամերիկայում։Աղջիկը ներկայացրեց ինքնակենսագրական "Soy Karol Sevilla" գիրքը:
2018 թվականի հունվարի 1-ին թողարկեց "A Bailar" երգի տեսահոլովակը, որը ձայնագրել է Դենի Մարտինեսի հետ միասին։ Ապրիլին այցելել է ԱՄՆ (Մայամի, Նյու Յորք, Լոս Անջելես, Դալաս) սերիալի խթանման համար։ Արգենտինայում, Բրազիլիայում և Պերույում տվել է մի քանի մենահամերգներ։ Մայիսին Մեքսիկայում «Galerias Plaza De Las Estrellas» կողմից ստացել է վկայագիր։ Հայտարարեց իր մինի սերիալի մասին YouTube-յան անձնական էջի համար, որը պետք է թողարկվի արդեն 2019 թվականին։ 2018 թվականին «Ռալֆն ընդդեմ ինտերնետի» մուլտֆիլմի իսպանական տարբերակի համար ձայնագրել է «El Lugar» սաունդթրեքը։ Նոյեմբերին տեղի ունեցան «Ես Լունան եմ» սերիալի շրջագայության վերջին համերգները, և աղջիկը ներկայացրեց սեփական շրջագայությունը։ Աղջիկը կատարել է Մեքսիկայի հիմնը իր երկրի և Արգենտինայի միջև կայացած խաղում Մենդոսայում անցկացվող Copa Adidas 2018 առաջնությունում։ Կարոլը հայտարարեց իր նոր մեներգի՝ «Mil Besos Por Segundo» պրեմեիրայի մասին, որը թողարկվել է 2019 թվականի հունվարի 1-ին;
Աղջիկը դառնում է «Gucci» և «Pandora» բրենդերի աշխատակից։ Պատմեց սեփական՝ «Karol Sevilla by Nantolin» հագուստի գծի մասին, որը թողարկվելու է 2019 թվականին։ 2018 թվականի վերջին լուր տարածվեց, որ Կարոլը միացել է «La Doña» սերիալի անձնակազմին։ 2019 թվականի մարտին Կարոլը պայմանագիր կնքեց ամերիակյան "Netflix" հարթակի հետ։
2019 թվականի գարնանը Կարոլ Սևիլիան դարձավ մեքսիկական "PEQUENOS GIGANTES" հեռուստահաղորդման ժյուրիի անդամ ։
Արտաքին հղումներ
Կատեգորիա:Մեքսիկացի դերասանուհիներ
The $5.98 E.P Garage Days Re-Revisited
The $5.98 E.P Garage Days Re-Revisited, Metallica խմբի մինի-ալբոմը, թողարկվել է 1987 թվականին ։ 1992 թվականին արդեն վաճառվել էր ալբոմի շուրջ 1 000 000 օրինակ ։
Ծանոթագրություններ
Կատեգորիա:Metallica խմբի ալբոմներ
Նախըշնարգիզ
Նախըշնարգիզ (Naxışnərgiz), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։
Ծանոթագրություններ
Կատեգորիա:Բաբեկի շրջանի բնակավայրեր
Երկրի հերոսներ (կայք)
Միջազգային հայրենասիրական ինտերնետ նախագիծ «Երկրի հերոսներ», (Герои страны) ոչ կոմերիցալ կայք, ստեղծվել է 2000 թվականի մարտ ամսին։
Կայքում տեղադրվում են Խորհրդային Միության հերոսների, Ռուսաստանի Դաշնության հերոսների, Սոցիալիստական աշխատանքի հերոսների և Ռուսաստանի Դաշնության աշխատանքի հերոսների, ԽՍՀՄ Փառքի շքանշանի լրիվ դափնեկիրների և Աշխատանքի հերոսների շքանշանակիրների կենսագրություններ։ Ըստ mail.ru կայքի վիճակագրության ամսվա կտրվածքով այցելուների թվով 2124-րդ տեղում է ՌԴ կայքերի ցանկում ամսական մոտ 80000 այցելուներ ։
Պատմություն
12 777 մարդ արժանացել է ԽՍՀՄ հերոսի կոչման, 2674 զինվորականներ ստացել են Փառքի շքանշանի լրիվ դափնեկիր, 20 613 մարդ դարձել է Սոցիալիստական աշխատանքի հերոս, 983 մարդ Աշխատանքի հերոսների շքանշանակիր։ Վերջին տարիներին ավելացել են նաև ՌԴ հերոսների կենսագրություններ,  (2012 թ. դրությամբ ավելի քանի 1000 մարդ)։ 2013 թվականից սկսած շնորհվում է նաև ՌԴ Աշխատանքի հերոս կոչումը։
Կայքի նպատակն է հանրայնացնել Հայրենիքի պաշտպանների, ԽՍՀմ և ՌԴ հերոսներին։
2022 թ. հունվարի 1-ի դրությամբ «Герои страны» կայքում առկա է 31 845 հոդված, այդ թվում.
Կայքում զետեղված են նաև հերոսների հուշարձանների, հուշատախտակների ավելի քան 25 000 լուսանկար։
Ծանոթագրություններ
Կատեգորիա:Ինտերնետային տվյալների բազաներ Կատեգորիա:Հայրենական մեծ պատերազմ Կատեգորիա:Ռուսերեն կայքեր
Սուխոյ Տաշլիկ (գյուղ, Օլշանսկի շրջան)
Սուխոյ Տաշլիկ (Сухий Ташлик), գյուղ Ուկրաինայի Կիրովոգրադի մարզի Օլշանսկի շրջանում։
2001 թվականի տվյալներով Սուխոյ Տաշլիկ գյուղում բնակվում էր 997 մարդ։
Գրոհ (ամսագիր)
Լուսաբանել է Անդրկովկասի քաղաքական, տնտեսական և մշակութայիև առօրյան։ Անդրադարձել է առաջին հնգամյակի խնդիրներին՝ էլեկտրիֆիկացման, գյուղատնտեսության արդյունավետության բարձրացման, ոռոգելի հողերի ավելացման, արդյունաբերական ձեռնարկությունները նորագույն սարքավորումներով համալրելու հարցերին, պրոպագանդել գիտատեխնիկական նվաճումները։
Կատեգորիա:Վրաստանի հայկական ամսագրեր Կատեգորիա:Հայկական հասարակական պարբերականներ Կատեգորիա:Հայկական գրական պարբերականներ Կատեգորիա:Հայկական քաղաքական պարբերականներ Կատեգորիա:Հայկական մշակութային պարբերականներ Կատեգորիա:Պարբերականներ այբբենական կարգով
Պատրկան (գետ)
Պատրկան, գետակ Հայաստանի Գեղարքունիքի մարզում։ Արծաթաղբերք գետի վտակը։ Սկիզբ է առնում Արեգունի լեռների հարավարևելյան լանջերից և Աղբերք գյուղից հյուսիս-արևմուտքում միախառնվում մայր գետին։ Երկարությունը՝ 3,5 կմ ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Արծաթաղբերք գետի վտակներ
(5863) Տարա
Միջին հեռավորությունը Արեգակից կազմում է 2,220476 ա. մ., առավելագույնը մոտենում է 1,0939 ա. մ. հեռավորության վրա և հեռանում 3,3471 ա. մ., իսկ Երկրի ուղեծրին Տարա աստերոիդը նվազագույնը մոտենում է 0,2327 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1208,56 երկրային օրվա ընթացքում, իր ուղեծրով շարժվելով միջինում 0,297876 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,47° անկյուն։
Արտաքին հղումներ
Կատեգորիա:1983 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Յուջին Շումեյկերի կողմից հայտնաբերված աստերոիդներ Կատեգորիա:Ամուրի ընտանիքի աստերոիդներ
Լեֆար
Լեֆար (Leffard), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 160 մարդ, բնակչության խտությունը` 23.22 մարդ/կմ²։ Բնակավայրը զբաղեցնում է 6.89 կմ² տարածք։
Աշխարհագրություն
Գտնվում է Փարիզ քաղաքից 195 կմ արևմուտք, Կան քաղաքից` 30 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 109 աշխատունակ (15-64 տարեկան) բնակիչ, որոնցից ակտիվ էին 77-ը, իսկ ոչ ակտիվները` 32։ Ակտիվության ցուցանիշը կազմում է 70,6 %։ 77 աշխատունակ մարդկանցից աշխատել է 71 անձ (36 տղամարդ և 35 կին)։ Գործազուրկ են եղել 6 անձ (3 տղամարդ և 3 կին)։ 32 անաշխատունակներից 6-ը եղել են աշակերտներ կամ ուսանողներ, 15-ը` թոշակառուներ, իսկ 11-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Վերխնի Չով
Վերխնի Չով (Верхний Чов), գյուղ Ռուսաստանի Կոմիի հանրապետության Սիկտիվկար քաղաքային օկրուգի կազմում։
Բնակչությունը 2002 թվականին գրանցված տվյալներով կազմում էր 4000 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1968 թվականին հիմնադրված բնակավայրեր Կատեգորիա:Ռուսաստանի Կոմիի հանրապետության Սիկտիվկար քաղաքային օկրուգի բնակավայրեր
Ժան Գուժոն
Կենսագրություն
Ժան Գուժոնը ծնվել է մոտ 1510 թվականին։ Նրա ստեղծագործություններին բնորոշ է պարզ, հանդիսավոր և նրաբագեղ ձևերը, իսկ կերպարներին՝ իդեալականացվածությունն ու հավաքական բնույթը։ Կյանքի մասին քիչ տեղեկություն է հայտնի նրա անունը առաջին անգամ հանդիպում է 1541 թվականին, որտեղ Գուժոնը արդեն հիշատակվում է որպես նշանավոր ճարտարապետ և քանդակագործ։ Հայտնի է, որ աշխատել է Փարիզում և Ռուանում։ Ժամանակակիցները նրան համեմատում էին Ֆիդիասի հետ, որի ձեռքում մարմարը կենդանություն էր առնում։ Ի տարբերություն իտալական վերածննդի վարպետների, որոնք ոգեշնչվում էին Հին Հռոմի մշակույթից նրա արվեստը ազդված է Անտիկ Հունաստանի արվեստից։ Ընդունված է կարծել, որ Գուժոնը այցելել է Հռոմ, որտեղ ուսումնասիրել է անտիկ ժառանգությունը։
Աշխատանքներ
Նրան են վերագրվում մի շարք ստեղծագործություններ, սակայն հստակ նրա անվան հետ կապված աշխատանքներից քիչ շատ չեն։ Սկզբնական շրջանի աշխատանքներից հայտնի է Սան Մակլու եկեղեցում դրված կորնթական խոյակով սյունն։ Ըստ ավանդության նրա անվան հետ է կապվում Ռուանի տաճարում գտնվող Լուի դե Բրեզեի դամբարանային համալիրի ձևավորումը, չնայած այն հանգամանքի, որ իր ոճական առանձնահատկություններով տարբերվում է Գուժոնի ավելի ուշ շրջանի ստեղծագործություններից։ Հնարավոր է, որ դամբարանի ընդհանուր նախագիծը պատկանում է Ժան Գուժոնին, իսկ նախագծի իրականացումը մի այլ վարպետ։ Դամբարանը զարդարված է կորնթական օրդերով և քանդակներով։ Վերևում կամարի տակ՝ զույգ կարիատիդների միջև ասպետի ձիարձանն է, այս երևույթը հատկանշական է իտալական արվեստին, նման երևույթ հատկապես հանդիպում ենք Վերոնայում, Վենետիկում, Բերգամոյում։ Ներքևի հատվածում մահացածի պառկած կիսամերկ ֆիգուրն է շրջապատված հոգևորականներով։ 1544-1545 թվականներին Գուժոնը գտնվում էր Փարիզում, որտեղ Սեն Ժերմեն Լոքսերուա եկեղեցու ռետաբլոյի բարձրաքանդակներն է իրականացնում, որոնք այժմ պահվում են Լուվրում։ Այստեղ նա ներկայացրել է «ողբ առ Քրիստոս» տեսարանը, 4 ավետարանիչներին և 6 քերոբվե։ «Ողբ առ Քրիստոս» ռելիեֆը Քրիստոսի հորիզոնական դիրքին համապատասխան ունի ֆրիզային լուծում և հորիզոնական ձգվածություն։ Նրան շրջապատող հոգևորականների դեմքերը սառն են և հանգիստ, միայն աջ մասում գտնվող կնոջ և Տիրամոր կերպարներն են ողբացող։ Հագուստների տակից թափանցում է կատարյալ մոդելավորված մարմինը։ Քանդակագործի ամենահայտնի աշխատանքն Փարիզում 1547-1549 թ. իրագործված այպես կոչված «Անմեղների շատրվանն» /Фонтан невинных/ է, որը քաղաքի ձևավեորման դեկորատիվ էլեմենտներից էր, նախատեսված զարդարելու Փարիզը թագավորի հանդիսավոր մուտքի համար։ Աշխատել է Պյեռ Լեսկոյի հետ համատեղ. հավանաբար Լեսկոն իրականացրել ճարտարապետական մասը։ Այն կառուցվել է Հերովդեսի հրամանով սպանված անմեղ մանուկների հիշատակին նվիրված հին գերեզմանի վրա։ Շատրվանը զարդարում են նիմֆաներ, տրիտոններ և այլ դիցաբանական էակներ։ Վեր ձգված պիլյաստրների միջև պատկերված են բնության ուժերը մարմնավորող աստվածությունները՝ նիմֆաները, որոնք ձեռքերին բռնած սկահակներ ունեն, որոնցից ջուր է հոսում։ Նրանք շարժման մեջ են և կարծես պարելիս լինեն։ Իսկ թափանցիկ հագուստները, շարժումների բազմազանությունը և գետնին հազիվ թե կպչող ոտնաթաթերը ստեղծում են անկշռելիության զգացում։
Նրա անվան հետ է կապվում նաև Դիանայի արձանը, Անէ դղյակի շատրվանի համար /Լուվր 1558-1599/, սակայն շատ մասնագետներ հակված են այն վերագրելու Պիլոնին։ Մերկ կիսապառկած աստվածուհին ձեռքով գրկել է իր կողքին պառկած եղջերուի վզից։ Մարմնի համաչափությունները փոքր-ինչ ձգված են, իսկ հայացքը արտահայտում է մտածկոտություն և հանգստություն։ Կա վարկած, որ աստվածուհու դեմքը կրում է Հենրիխ 2-րդ թագավորի սիրուհու ՝ Դիանա Պուատյեի անհատական դիմագծերը։
Ուշ շրջանի ստեղծագործություններից նշենք Լուվրի ճակատամասի քանդակային ձևավորումը, որոնց վրա աշխատել է 1548 - ից մինչև 1562 թվականը։ Իսկ ինտերյերում ստեղծել է Էրեխտեոնի արձանների նմանությամբ կորիատիդների, որոնք իրենց վրա կրում են տրիբունան նախատեսված երաժիշտների համար։ Փարիզի քաղաքապետարանի Կենդանաշրջանի դահլիճի համար տարվա ամիսները խորհրդանշող փայտյա ֆիգուրներ է արել, սակայն դրանք չեն պահպանվել։
Գրականություն
Гужон, Жан // Энциклопедический словарь Брокгауза и Ефрона։ В 86 томах (82 т. и 4 доп.). - СПб., 1890 - 1907.
Ծանոթագրություններ
Կատեգորիա:Ֆրանսիացի քանդակագործներ Կատեգորիա:Ֆրանսիացի ճարտարապետներ Կատեգորիա:Ֆրանսիացի նկարիչներ Կատեգորիա:Ֆրանսիացի փորագրիչներ
Արմենիո-Արգենտինա վարժարան
Արմենիո-Արգենտինա վարժարան, ամենօրյա վարժարան, հիմնվել է 1968 թվականին, Բուենոս Այրեսում՝ ազգային բարերար Պողոս Արզումանյանի նվիրատվությամբ՝ իբրև երախտագիտության տուրք Արգենտինա հյուրընկալ պետությանը։ Պատկանում է Բուենոս Այրեսի քաղաքապետարանին։ Ունի նախակրթարան (մինչև 12 տարեկան),գործում է պետական ծրագրով։ Տրվում են գիտելիքներ Հայաստանի մասին, ուսուցանվում երգեր ու պարեր։ 1995 թվականին ուներ 500 աշակերտ, բոլորն էլ՝ արգենտինացիներ։ Դպրոցում պարբերաբար անցկացվում են միջոցառումներ՝ նվիրված Հայաստանին ու հայությանը։ Դպրոցի հովանավորն է «Պողոս Արզումանյան» հիմնարկությունը։
Կատեգորիա:Արգենտինայի հայկական դպրոցներ Կատեգորիա:Նորագույն շրջանի հայկական դպրոցներ
Սոնա Հովհաննիսյան
Սոնա Հովհաննեսի Հովհաննիսյան, հայ դիրիժոր, խմբավար։ ՀՀ արվեստի վաստակավոր գործիչ (2010)։ «Հովեր» երգչախմբի հիմնադիր-ղեկավար (1992)։ Երևանի Կոմիտասի անվան պետական կոնսերվատորիայի ռեկտորը 2018 թվականից։
Կենսագրություն
Սոնա Հովհաննիսյանը ծնվել է 1963 թվականին, Երևանում՝ դերասանուհի Լիլյա Հովհաննիսյանի ընտանիքում։ Սովորել է Երևանի Եղիշե Չարենցի անվան միջնակարգ և Սայաթ-Նովայի անվան երաժշտական դպրոցներում, 1980-1984 թվականներին՝ Ռոմանոս Մելիքյանի անվան երաժշտական ուսումնարանի խմբավարական բաժնում, 1984-1989 թվականներին՝ Երևանի Կոմիտասի անվան պետական կոնսերվատորիայի խմբավարական բաժնում՝ Ռաֆայել Մանգասարյանի դասարանում։ 1990-1993 թվականներին մասնակցել է պետական կոնսերվատորիայի ասիստենտուրա-ստաժիրովկայի «խմբավարություն» մասնագիտության կուրսերին ։
Մագրանեթի
Մագրանեթի (მაგრანეთი), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում ։
Սոնա Հովհաննիսյան
Կենսագրություն
Հովեր պետական կամերային երգչախմբի հետ իրականացրել է մի շարք մեծակտավ վոկալ-խմբերգային ստեղծագործություններ և օպերաներ՝ «Սևիլյան սափրիչ», «Տոսկա», «Մադամ Բատերֆլայ», «Եվգենի Օնեգին», «Անուշ») ։
Ծանոթագրություններ
Կատեգորիա:Հայ դիրիժորներ Կատեգորիա:Հայ խմբավարներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:ՀՀ արվեստի վաստակավոր գործիչներ Կատեգորիա:ՀՀ մշակույթի նախարարության ոսկե մեդալակիրներ Կատեգորիա:Երևանի Կոմիտասի անվան պետական կոնսերվատորիայի ռեկտորներ
Մագրանեթի
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 224 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Թիանեթի շրջան
Գործվար
Գործվար, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում ։ Գտնվում էր Շեն գյուղի մոտակայքում ։
Ծանոթագրություններ
Կատեգորիա:Արևմտյան Հայաստանի գյուղեր
Ուլիս Տոմ
Ուլիս Տոմ (Улыс-Том), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իժմա գետի աջ ափին՝ 156 կմ հեռավորության վրա։ Գետի երկարությունը կազմում է 28 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Կուռի (գյուղ, Միսսո շրջան)
Կուռի (Kurõ), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 5 մարդ։
Արտաքին հղումներ
Կատեգորիա:Էստոնիայի Վիրումաա նահանգի Միսսո շրջանի բնակավայրեր Կատեգորիա:Էստոնիայի գյուղեր
Սելիվանովո (գյուղ, Խոլմ-Ժիրովսկի շրջան)
Սելիվանովո (Селиваново), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Խոլմ-Ժիրովսկի շրջանի բնակավայրեր
Source
Source (հայերեն՝ «Աղբյուր»), խաղային շարժիչ է, որը մշակվել է Valve Corporation-ի կողմից և օգտագործվում է նրա կողմից սեփական համակարգչային խաղեր ստեղծելու համար։ Այն առաջին անգամ օգտագործվել է Half-Life: Source և Counter-Strike: Source-ում, որոնք թողարկվել են 2004 թվականին։
Զարգացման պատմություն
Source շարժիչի զարգացման պատմությունը սկսվում է 1998 թվականից. երբ մշակողները ավարտեցին աշխատանքը իրենց ստուդիայի առաջին խաղի՝ Half-Life-ի վրա, նրանք հասկացան, որ կան զարգացումներ, որոնք կցանկանային իրականացնել դրա շարժիչում, բայց որոշեցին չ ռիսկի դիմել նոր լուծումներ գրեթե ավարտված խաղի համար և բաժանել շարժիչի կոդը.
Այսպիսով, Source անվանումը սկսեց օգտագործել նոր շարժիչը նկարագրելու համար, և GoldSource-ը դարձավ տեխնոլոգիայի նախորդ սերնդի անվանումը։ Հարկ է նշել, որ բառացի թարգմանության մեջ անունը նշանակում է «աղբյուր», սակայն աղբյուր բառը օգտագործվում է նաև աղբյուրի կոդ՝ սկզբնաղբյուր արտահայտությունում։
Այս շարժիչով առաջին խաղը բազմակառավարելի խաղ Counter-Strike: Source-ն էր, որը թողարկվել էր 2004 թվականի հոկտեմբերին, այն դարձավ շարժիչի մի տեսակ ցուցադրություն (այդ պատճառով էլ տեխնոլոգիայի անվանումը գրված է նրա անվան մեջ), լինելով վերստեղծված տարբերակը։ դասական Counter-Strike հրաձիգ՝ այն ժամանակվա վերջին գրաֆիկայով։
Քիչ անց թողարկվեց Half-Life-ի շարունակությունը՝ Half-Life 2, պատմվածքով հիմնված գիտաֆանտաստիկ հրաձիգ, որը արժանացավ բազմաթիվ մրցանակների և հայտնի էր որպես իր ժամանակի ամենաառաջադեմ գրաֆիկաներով։ Այս խաղը մեծապես օգտագործեց ֆիզիկայի շարժիչը, որը հիմնված էր Havok-ի վրա, լիցենզավորված Valve-ի կողմից; դրա օգնությամբ կառուցվեցին ֆիզիկական օրենքներով խաղի վրա հիմնված բազմաթիվ հանելուկներ (հետագայում այս թեման ուժեղորեն մշակվեց մեկ այլ Valve նախագծում՝ Portal (2007), որը կենտրոնացած էր հեռահաղորդման գաղափարի վրա)։ Ի լրումն առաջադեմ ֆիզիկայի մոդելի, Half-Life 2-ը ներկայացրել է իր ժամանակի դեմքի անիմացիայի ամենաառաջադեմ տեխնոլոգիաները։ Գրաֆիկական շարժիչը, որն օգտագործում է DirectX տարբերակ 9-ը, նույնպես շատ օպտիմիզացված էր և կարող էր աշխատել ավելի հին վիդեո քարտերի վրա՝ նվազեցնելով դրա գրաֆիկայի որակը և անցնելով DirectX-ի ավելի վաղ տարբերակներին՝ մինչև վեցերորդը։
Հետագայում Source-ը, որի կառուցվածքը մշակողները նկարագրում են որպես չափազանց ճկուն և մոդուլային, օգտագործվել է ընկերության խաղերի մեծ մասում՝ անընդհատ կատարելագործվելով և կատարելագործվելով։ Ավելացվեցին շատ ժամանակակից էֆեկտներ, ինչպես նաև ընդլայնվեցին շարժիչի տարբեր գործառույթներ, ներառյալ, օրինակ, աշխատել մեծ վայրերի հետ (սկսած Half-Life 2: Episode Two, 2007), նոր հարթակներ ավելացվեցին աջակցվողների ցանկում. Աղբյուրը հասանելի էր Windows-ում; ավելի ուշ ավելացվել են Xbox, Xbox 360, PlayStation 3, 2010 թվականից՝ Mac ; GNU/Linux, սկսած 2012 թվականից (առաջին խաղը, որը տեղափոխվեց Linux-ը Team Fortress 2 էր) և այլն։
2015-ին ընկերությունը հայտարարեց շարժիչի հիմնովին նոր տարբերակի մասին, որը կոչվում էր Source 2։ Հայտարարությունը տեղի ունեցավ Game Developers Conference 2015-ում։
Տեխնիկական պայմաններ
Source խաղային շարժիչ է, հետևաբար այն պարունակում է մի շարք տարբեր բաղադրիչներ, այդ թվում՝ գրաֆիկական շարժիչ, ֆիզիկական շարժիչ և այլն։
Շարժիչի առանձնահատկություններից մեկը նրա կերպարների անիմացիոն համակարգն է, մասնավորապես՝ դեմքի անիմացիան, որը պարունակում է բազմաթիվ գործիքներ՝ դեմքի արտահայտիչ արտահայտություններ ստեղծելու և դերասանների խոսքի ճշգրիտ համաժամացման անիմացիայի հետ. Շարժիչը նաև ունի առաջադեմ խաղային արհեստական ինտելեկտ, որը կարող է արդյունավետորեն կառավարել խաղացողի հակառակորդներին կամ դաշնակիցներին. գրաֆիկական շարժիչը առաջիններից մեկն էր, ով օգտագործեց բարդ ստվերային էֆեկտներ. Շարժիչի վրա խաղերում ակտիվորեն օգտագործվում էր ստվերային ջուրը, որն արտացոլում էր իր շուրջը գտնվող աշխարհը։
Ֆիզիկայի շարժիչը հիմնված է Havok-ի վրա։ Այն թույլ է տալիս հաշվարկել բազմաթիվ ֆիզիկական առարկաներ, ինչպիսիք են կոշտ մարմինները, ճկուն մարմինները, պարանները, մակերեսները և այլն։ Հնարավոր է ստեղծել իրատեսական մեքենաներ՝ մեքենաներից մինչև սավառնակներ և ուղղաթիռներ։ Ճանապարհին կամ օդում տրանսպորտային միջոցի վարքագիծը հաշվարկելու համար օգտագործվում են բազմաթիվ պարամետրեր, օրինակ՝ անիվների սեղմումը ճանապարհի հետ, մեքենայի զանգվածը։ Մարմնին իրատեսական շարժում տալու համար օգտագործվում է ռագդոլլի ֆիզիկա. նախապես ստեղծված անիմացիան կարող է խառնվել իրական ժամանակի ֆիզիկայի հետ։
Source-ի մշակմամբ ավելացվեց՝ HDR ռենդեր, դինամիկ լուսավորություն և ստվերում՝ օբյեկտները ինքնաստվերելու ունակությամբ, փափուկ ստվերներ առարկաներից (հնարավորություն կա ավանդական լուսային քարտեզների օգտագործման), բազմամիջուկային ռենդեր՝ բազմամիջուկի համար։ պրոցեսորներ, առաջադեմ մասնիկների համակարգ։
Զարգացման գործիքներ
Source SDK-ն աղբյուրի շարժիչի վրա փոփոխություններ ստեղծելու կոմունալ ծառայությունների մի շարք է, որը Steam-ի միջոցով անվճար հասանելի է խաղացողներին։ Հավաքածուն ներառում է՝ Valve Hammer Editor (քարտեզների խմբագիր), Faceposer (մոդելների դեմքի անիմացիա ստեղծելու օգտակար գործիք), Model Viewer (մոդելների դիտում .MDL ձևաչափով)։
Բացի երեք հիմնական կոմունալ ծառայություններից, հավաքածուն ներառում է նոր մոդիֆիկացիա ստեղծելիս բազային ֆայլերը բացելու գործիք, ինչպես նաև որոշ Valve խաղերի գրադարանների կոդով ֆայլեր, ինչը թույլ է տալիս ձեռքով ստեղծել փոփոխված բնութագրերով խաղեր՝ առանց ապակոմպիլյացիայի։ շարժիչը. Այնուամենայնիվ, նոր ֆայլերը կազմելու համար անհրաժեշտ է C++ լեզվի իմացություն և կոմպիլյատոր (օրինակ՝ Visual Studio)։
Նաջաֆալիդիզա
Նաջաֆալիդիզա կամ Նաջաֆալի Դիզա (Nəcəfəlidizə), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։
Shelby Mustang
Shelby Mustang (Shelby Mustang) «Ford Mustang»-ի բարձր տեխնոլոգիաներով օժտված տարբերակն է, որը 1965-1970 թվականներին արտադրվել է Ֆորդ ընկերության կողմից։ «Shelby»-ն եղել է «Ford Mustang»-ի շարքից, որը ձևափոխվել է Քերոլ Շելբիի ընկերության կողմից և վաճառվել «Shelby GT»-ի անվան տակ` «Shelby Cobra»-յի լոգոտիպներով  ։ 1968 թվականից  մոդելը համապատասխանաբար սկսել է անվանվել «Shelby 500» կամ «Shelby 350» : Ֆորդը իր արտադրական կարողություններով օգնել է «Corvette»-ի հետ մրցակցել (նման կերպով աջակցում է Chevrolet-ը)։
2007 թվականին, հինգերորդ սերնդի «Ford Mustang»-ի ներկայացումից հետո, «Shelby» անվանումը վերադարձավ «Mustang»-ի նոր բարձր տեխնոլոգիաներով օժտված տարբերակների համար։ Ներկայացվել է երկու տարբերակով` «GT500» և 2015 թվականից` «GT350»: «GT350»-ը թողարկվել է մթնոլորտային շարժիչով, իսկ «GT500-»ը` մեքենաշինական ներմղիչով ։ Ինչպես նաև գոյություն ունի հարմարեցված տարբերակ` «GT350R»: 2011 թվականի «Shelby GT500» մոդելի զանգվածը կազմում է մոտավորապես 1735 կգ։
Ծանոթագրություններ
Կատեգորիա:2000-ականների ավտոմեքենաներ
Ակնադաշտ
Ակնադաշտ, Ականադաշտ, Բազարչայ, գոգահովիտ Սյունիքի մարզում, Որոտան գետի վերին հոսանքի շրջանում։ Ունի 2000-2200 մ բարձրություն և հարթ հատակ, որով մեղմ հոսող Որոտանն առաջացնում է մանր կղզյակներ։ Հայտնի է նաև Ականադաշտ և Բազարչայի գոգահովիտ անուններով։ Հարուստ է աղբյուրներով ։
Գրեմ Նորթոն
Գրեմ Նորթոն (Graham Norton, ), հեռուստատեսության և ռադիոյի իռլանդացի առաջատար, կոմիկ, դերասան և կոլումնիստ։ Ներկա պահին «BBC One» ալիքով վարում է ճանաչված «Գրեմ Նորթոնի շոու»-ն։
Նրա շոուն աչքի է ընկնում յուրահատուկ մատուցումամբ և բավականաչափ կոպիտ, սուր հումորով, ինչը գրավում է ամբողջ աշխարհից բազմաթիվ հեռուստադիտողների։
Շոուի համար հրավիրում են երեքից մինչև հինգ հյուր, ովքեր չեն նեղացնում միմյանց թեմաների մեջ և զվարճախոսությունններ են անում, զրուցում են միմյանց հետ։ Շոուի սկզբում ստանդարտ կերպով ամենատարբեր թեմաներով կատակներ են անում, որոնք կապ չունեն հրավիվրած հյուրերի հետ։
Վաղ տարիներ
Ծնվել է Դուբլինին կից Կլոնդոլկին բնակավայրում։ Մանկությունը անցկացրել է Բանդոն քաղաքում։ Միջնակարգ դպրոցը ավարտել է Բանդոնում, այնուհետև ընդունվել է Իռլանդիայի Կորկ քաղաքի ազգային համալսարան, որտեղ անցկացրել է երկու տարի, սովորել է անգլերեն և ֆրանսերեն։ 2013 թվականի հունիսին Իռլանդիայի Կորկ քաղաքի ազգային համալսարանից ստացել է պատվավոր դոկտորական աստիճան։ Այնուհետև Նորթոնը տեղափոխվել է Մեծ Բրիտանիա և այցելել է դերասանական վարպետության և ճարտասանական կենտրոնական դպրոց։ Անդամակցելու ժամանակ Բրիտանիայի դերասնաական ասոցիացիայում հավասարության համար (Equity Արխիվային պատճենում 2013 թվականի հոկտեմբերի 25-ից Wayback Machine-ում), ընրտել է իր համար Նորթոն կեղծանունը, որը եղել է նրա նախատատի գաղափարը։
Կարիերա
Նորթոնը առաջին անգամ ռադիոհեռարձակաման է մասնակցել Մեծ Բրիտանիայում, որտեղ նա ստացել է «BBC Radio 4» ալիքի «Loose Ends» շոուի տեղի մշտական կոմիկի աստիճան, որը տեղի է ունեցել շաբաթ օրը առավոտյան։
2007 և 2008 թվականներին «Պարային Եվրատեսիլ»-ի առաջատարն է եղել։ Համագործակցել է Դեբի Բարհեմի հետ։
2009 թվականին մեկնաբանել է Մեծ Բրիտանիայի եվրատեսիլը։
2023 թվականից եղել է Լիվերպուլի «Եվրատեսիլ-2023» երգի մրցույթի եզրափակչի առաջատարներից մեկը։
Ստանկովատոե
Ստանկովատոե (Станкувате), գյուղ Ուկրաինայի Կիրովոգրադի մարզի Օլշանսկի շրջանում։
2001 թվականի տվյալներով Ստանկովատոե գյուղում բնակվում էր 474 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Օլշանսկի շրջանի բնակավայրեր Կատեգորիա:Ուկրաինայի գյուղեր
Գրեմ Նորթոն
Ծանոթագրություններ
Կատեգորիա:Դերասաններ այբբենական կարգով Կատեգորիա:Իռլանդացի կինոդերասաններ Կատեգորիա:Բրիտանացի հաղորդավարներ
Վերխնի Սարաբիլ
Վերխնի Սարաբիլ (Верхний Сарабиль, Үрге Һарыбил), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 23 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Զիանչուրինսկի շրջանի բնակավայրեր
Կրիտարխիա
Կրիտարխիա (նաև կրիտոկրատիա), դատավորների իշխանության վրա հիմնված սոցիալական համակարգ (եբր. שופטים, շոֆտիմ)։ Գոյություն է ունեցել Հին Իսրայելում այն ժամանակահատվածում, որը նկարագրված է Իսրայելի դատավորների գրքում ։ Տերմինը կազմավորվել է հին հունարեն κριτής (kritēs) - դատավոր և ἀρχή (arkhē) - իշխանություն բառերից։ Տերմինի կիրառումը տարածվել է դատավորների իշխանության վրա այդ բառի ժամանակակից իմաստով, ինչպես նաև կիրառվում է Սոմալիի համար, որտեղ դատարանների իշխանությունն իրականացվում է Խիր կոչվող իրավական ավանդույթի համակարգի միջոցով ։
Ծանոթագրություններ
Կատեգորիա:Սոմալի Կատեգորիա:Քաղաքագիտություն Կատեգորիա:Իսրայելի պատմություն
Պրոգեստերոն
Պրոգեստերոն, ողնաշարավոր կենդանիների և սրդու իգական սեռական ստերոիդային հորմոն ։
Պատմություն
Քիմիական կառուցվածքը հաստատվել է 1934 թվականին (Ա․ Բուտենանդ և ուրիշներ)։ Օրգանիզմում սինթեզվում է խոլեսթերինից։ Միջանկյալ արգասիք է ստերոիդային բոլոր հորմոնների սինթեզման համար։
Հիմնականում առաջանում է ձվարանների դեղին մարմնում, որը կարգավորվում է հիպոֆիզի լյուտեինացնող հորմոնի ազդեցությամբ։
Մասնակցում է դաշտանային ցիկլի և հղիության բնականոն ընթացքի կարգավորմանը։ Պրոգեստերոն փոփոխություններ է առաջացնում արգանդի լորձաթաղանթում, նպաստում բեղմնավորված ձվաբջջի ներպատվաստմանը (իմպլանտացիա)։ Հղիության բնականոն ընթացքի համար անհրաժեշտ է օրական 200-250 մգ պրոգեստերոն (արտադրվում է նաև ընկերքում)։
Պրոգեստերոնը ընկճում է արգանդի հարթ մկանների կծկումները, կանխում պտղի վիժումը, խոչընդոտում նոր ֆոլիկուլների ձվազատումը։ Հղիության վերջում պրոգեստերոնի կոնցենտրացիան արգանդում նվազում է և նպաստում ծննդաբերությանը։
Պրոգեստերոն և դրա սինթետիկ ածանցյալները (ընդհանուր անվանումը՝ պրոգեստիններ կամ գեստագեններ) օգտագործվում են բժշկության մեջ՝ ձվարանային ցիկլի և հղիության խանգարումների դեպքում, իսկ էստրոգենների հետ՝ որպես հակաբեղմնավորիչ միջոց։
Ծանոթագրություններ
Կատեգորիա:Հորմոններ Կատեգորիա:Կնոջ ներզատական համակարգ
Կյուրինի գավառակ
Կյուրին, գավառ պատմական Փոքր Հայքում, իսկ ապա գավառակ Արևմտյան Հայաստանում, Սեբաստիայի վիլայեթի Սեբաստիայի գավառում։ Վարչական կենտրոնը Կյուրին քաղաքն է։
Պատմություն
Գավառակը տարածքը համապատասխանում է Փոքր Հայքի Երրորդ Հայք պրովինցիայի Գառնակ (Կառնակ) գավառին։ Եղել է Սսի կաթողիկոսության թեմերից մեկը։
Ըստ թուրք վալիի ներկայացված տվյալների 1915 թվականի Մեծ եղեռնի ժամանակ բռնագաղթեցվել է 7706 հայ։
Տնտեսություն
Բնակչության հիմնական զբաղմունքը երկրագործություն, անասնապահությունն, արհեստներն ու առևտուրն էր։
Վարչական բաժանում
1910 թվականին գավառակն ուներ 3 գյուղախումբ՝ 54 գյուղով
Ծանոթագրություններ
Կատեգորիա:Արևմտյան Հայաստանի գավառներ
Վալենտինա Մալնիկովա
Վալենտինա Դմիտրիևնա Մելնիկովա (Валентина Дмитриевна Мельникова, ), ռուս իրավապաշտպան և քաղաքական գործիչ, Ռուսաստանի Դաշնության պաշտպանության նախարարությանն առընթեր հասարակական խորհրդի անդամ, Ռուսաստանի Զինվորականների մայրերի կոմիտեների գործադիր քարտուղար, 2012 թվականից՝ Ռուսաստանի հանրապետական կուսակցության դաշնային քաղաքական խորհրդի բյուրոյի անդամ – Ժողովրդական ազատության կուսակցություն։ 2005-2012 թվականներին եղել է Ռուսաստանի հանրապետական կուսակցության համանախագահն, նախկին` Զինվորականների մայրերի միացյալ ժողովրդական կուսակցության առաջնորդը։ 2011 թվականին «Ռուսաստանի 100 ամենաազդեցիկ կանանց» վարկանիշում զբաղեցրել է 22-րդ տեղը ։
Կենսագրություն
1998 թվականին եղել է «Ռուսաստանի զինվորների մայրերի կոմիտեների միություն» համառուսաստանյան միավորման ստեղծման նախաձեռնողը, ընտրվել է Միության գործադիր քարտուղար։ 2004 թվականի նոյեմբերին կայացած հիմնադիր համագումարում ընտրվել է Զինվորականների մայրերի միացյալ ժողովրդական կուսակցության նախագահ։ 2011 թվականի դրությամբ հանդիսանում է Ռուսաստանի Դաշնության պաշտպանության նախարարության ենթակայության հասարակական խորհրդի անդամ, Ռազմական կարգապահության, զինծառայության մարդասիրության հարցերով հանձնաժողովի նախագահ ։ 2014 թվականի հոկտեմբերի 28-ի դրությամբ ընդգրկվել է նորակոչիկներով և պայմանագրային զինծառայողներով զորքերի համալրման հանձնաժողովի կազմում ։
«Զինվիրների մայրերի կուսակցության» Ռուսաստանի հանրապետական կուսակցության հետ միավորվելուց հետո 2005 թվականի դեկտեմբերին ընտրվել է համագումարում որպես Հանրապետական կուսակցության համանախագահ և այդ պաշտոնում աշխատել մինչև 2012 թվականը։ 2012 թվականից «Ռուսաստանի հանրապետական կուսակցություն-Ժողովրդական ազատություն կուսակցության» դաշնային քաղաքական խորհրդի բյուրոյի անդամ է։
Ներկայումս բնակվում է Մոսկվայում (Ռուսաստանի Դաշնություն), երբեմն էլ Հեմնիցում (Գերմանիա)։
Արտաքին հղումներ
Կատեգորիա:Ռուսաստանի քաղաքական գործիչներ Կատեգորիա:Ռուս կին քաղաքական գործիչներ Կատեգորիա:Մոսկվայի պետական համալսարանի շրջանավարտներ Կատեգորիա:Ռուս իրավապաշտպաններ
Պ-18 ՌՏԿ
Պ-18 «Թերեք» (ՌԴ ՊՆ ԳՀՀՎ ինդեքսը՝ 1РЛ131), ալիքի մետրային տիրույթի շարժական երկկոորդինատ ռադիոտեղորոշումային կայան։
Պ-18 ՌՏԿ-ի նախատիպ է հանդիսանում Պ-12ՆԱ ՌՏԿ-ն, որը հանդիսանում է ինքնաթիռների հեռավոր հայտնաբերման Պ-12 «Ենիսեյ» ՌՏԿ-ի արդիականացված տարբերակը։ Վերջինս մշակվել է 1954-1956 թվականներին՝ СКБ-197 հատուկ կոնստրուկտորական բյուրոյում (հետագայում ԴԳԱԿ «Նիժնի Նովգորոդի ռադիոտեխնիկայի գիտահետազոտական ինստիտուտ» ԲԲԸ ) գլխավոր կոնստրուկտոր Ե. Վ. Բուխվալովի ղեկավարությամբ։ Կայանը սպառազինության է ընդունվել 1956 թվականին և սերիականորեն արտադրվել «Վ. Ի. Լենինի անվան Նիժնի Նովգորոդի հեռուստացույցների գործարան»-ի կողմից (ներկայումս ОАО «НИТЕЛ» )։ 180 կՎտ իմպուլսային հզորության դեպքում Պ-12 ՌՏԿ-ն ապահովում էր մինչև 25 կմ բարձրությունների տիրույթում թռչող ինքնաթիռների հայտնաբերումը մոտավորապես 200 կմ հեռավորության վրա։
Առանձնահատկությունները
Ի տարբերություն Պ-12-ի, Պ-18-ը ապահովում է ավելի ճշգրիտ նշանացուցում օդային նշանակետերի խոցման վերգետնյա միջոցներին և յուրային կործանիչ ավիացիային։ Բացի այդ կայանն ունի բարելավված պաշտպանություն ռադիոէլեկտրոնային խանգարումներից։ 1979 թվականին Պ-18-ը համալրվեց նոր հարցուցիչով, որը տեղակայված է առանձին ինքնաշարժ ավտոմոբիլային բազայի վրա։ Լավ տեխնիկական բնութագրերը, շահագործման հարմարավետությունը, հուսալիությունն ու բարձր շարժունակությունը պայմանավորեցին Պ-18 ՌՏԿ-ի հանրաճանաչությունն ու մեծ պահանջարկը Ռուսաստանի ու արտասահմանյան զինված ուժերում։ ՌՏԿ-ի բոլոր սարքավորումները տեղակայված են երկու ավտոմոբիլից բաղկացած ինքնաշարժ բազայի վրա, որոնցից մեկի վրա տեղակայվում է սարքավորումային սրահը՝ ռադիոէլեկտրոնային տեխնիկայով ու օպերատորների աշխատատեղով, իսկ մյուսում՝ ալեհավաքա-կայմասյունային սարքը (ԱԿՍ)։ Ինքնաշխատ էլեկտրոսնուցման համար օգտագործվում են կցորդներում տեղակայված երկու ԱԴ-10 դիզելային ագրեգատները։ Բացի այդ, կա նաև դուրսբերովի շրջանային դիտարման ինդիկատոր, որը թույլ է տալիս կայանն աշխատացնել հեռու տեղակայված կառավարման կետից։
Արդիականացումները
Ներկայումս Պ-18 ՌՏԿ-ի արդիականացմամբ զբաղվում են ՌԴ-ում, ինչպես նաև Ուկրաինայում Պ-18 Մալախիտ , նշված արդիականացումները թույլ են տալիս ռադիոտեղորոշումային ինֆորմացիան ստանալ թվային տեսքով ինչը հնարավորություն է ընձեռում այդ ՌՏԿ-ները կիրառել զուգակցելով ղեկավարման ավտոմատ համակարգերի հետ։ Ինչի շնորհիվ զգալիորեն մեծանում են մշակվող ինֆորմացիայի ծավալները և փոքրանում մարդկային գործոնով պայմանավորված սխալանքները։
Աղբյուրներ
Կատեգորիա:Ռադիոտեղորոշիչ կայաններ Կատեգորիա:Խորհրդային և ռուսական ռադիոտեղորոշիչ կայաններ
Արևի խավարումներ 21-րդ դարում
Սկսած 2001 թվականից մինչև 2100 թվականը լինում են 224 արևի խավարումներ, որոնցից 77-ը կլինեն մասնակի, 72-ը օղակաձև, 68-ը լրիվ և 7-ը հիբրիդային ։ Ամենաշատ խավարումները կատարվում են 2011 թվականին, 2029 թվականին, 2047, 2065, 2076 և 2094 թվականներին։ Այս թվականներից յուրաքանչյուրի ընթացքում կատարվում են 4 արևային խավարումներ     ։
Ամենաերկար լրիվ խավարումը եղել է 2009 թվականի հուլիսի 22-ին, ամենաերկար օղակաձև խավարումը 2010 թվականի հունվարի 15-ին։ 2050 թվականի մայիսի 22-ի խավարումը կդառնա երկրորդ հիբրիդային խավարումը 1 տարվա ընթացքում, նախորդ հիբրիդային խավարումները տեղի կունենա 2049 թվականի նոյեմբերի 25-ին։
Ցանկը ներառում է արևի խավարման ամսաթիվը և ժամանակը (լուսնի կոնաձև ստվերի գագաթի առավելագույն մոտենալը Երկրի կենտրոնին)։ Լրիվ և օղակաձև խավարումների համար նշված են այն տարածաշրջանները, որտեղ կարելի է հետևել խավարման առավելագույն կետին ։
Արտաքին հղումներ
Կատեգորիա:Արևի խավարումներ Կատեգորիա:21-րդ դար
Մեթյու Բրայզա
Կրթություն
Բրայզան ավարտել է Սթենֆորդի համալսարանը՝ ստանալով միջազգային հարաբերությունների բակալավրի աստիճան։ 1988 թվականին Թաֆթսի համալսարան Ֆլեթչերի իրավունքի և դիվանագիտության դպրոցում ստացել է իրավունքի և դիվանագիտության մագիստրոսական աստիճան ։
Դիվանագիտական ծառայության սկիզբ
Մեթյու Բրայզան ԱՄՆ պետքարտուղարությունում դիվանագիտական աշխատանքի է անցել 1988 թվականի օգոստոսին։ 1989-1991 թվականներին աշխատել է Լեհաստանում, սկզբում Պոզնանում գտնվող ամերիկյան հյուպատոսությունում, իսկ այնուհետ Վարշավայում գտնվող ամերիկյան դեսպանությունում, որտեղ ամերիկյան իշխանությունների համար լուսաբանել է Համերաշխություն շարժումը, Լեհաստանի անվտանգության ծառայության բարեփոխումները և տարածաշրջանային քաղաքականությունը։ 1991 թվականից մինչև 1995 թվականն աշխատել է ԱՄՆ պետքարտուղարության եվրոպական և Ռուսաստանի հետ հարաբերությունների վարչությունում։ 1995-1997 թվականներին Բրայզան գործուղվել է Մոսկվայում ԱՄՆ դեսպանություն՝ սկզբում զբաղեցնելով դեսպան Թոմաս Փիքերինգի հատուկ օգնականի, իսկ այնուհետ քաղաքական պաշտոնյա, որը լուսաբանում էր ՌԴ Պետական դուման, Կոմունիստական կուսակցության գործունեությունն ու Հյուսիսային Կովկասում և Դաղստանում ընթացող իրադարձությունները ։ Նրան Մոսկվայից հետ են կանչել այն բանից հետո, երբ նա, իբր, 1997 թվականի օգոստոսին վրաերթի էր ենթարկել հետիոտնին ։ 1997-1998 թվականներին Բրայզան եղել է դեսպան Ռիչարդ Մորնինգսթարի հատուկ խորհրդականը, որը Հարավային Կովկասում և Կենտրոնական Ասիայում համակարգում էր Միացյալ Նահանգների կառավարության կողմից իրականացվող տնտեսական բարեփոխումների ծրագրերը։ 1998 թվականի հուլիսից սկսած եղել է Կասպյան ավազանում էներգետիկ դիվանագիտության հարցերով ԱՄՆ նախագահի և պետքարտուղարի հատուկ խորհրդականի տեղակալ, որը համակարգում էր ամերիկյան կառավարության միջգերատեսչական ջանքերը՝ Կասպյան տարածաշրջանում նավթատարների և գազատարների ցանցի զարգացման ուղղությամբ ։
Եվրոպական և եվրասիական հարաբերություններ
2001 թվականի ապրիլին Բրայզան միացել է ԱՄՆ ազգային անվտանգության խորհրդին՝ զբաղեցնելով Եվրոպայի և Եվրասիայի հարցերով տնօրենի պաշտոնը։ Վերջինս պատասխանատու էր Թուրքիայում, Հունաստանում, Կիպրոսում, Հարավային Կովկասում, Կենտրոնական Ասիայում և Կասպյան տարածաշրջանում ամերիկյան քաղաքականության համակարգման համար։ 2005 թվականի հունիսին Բրայզան ստանձնել էր ԱՄՆ պետքարտուղարի Եվրոպայի և Եվրասիայի հարցերով օգնականի տեղակալի պաշտոնը։ Նա պատասխանատու էր Կովկասի և Հարավային Եվրոպայի երկրների հետ հարաբերությունների համակարգման և այդ երկրների ուղղությամբ վարվող քաղաքականության մշակման համար։ Նա նաև համակարգել է Միացյալ Նահանգների ջանքերը խաղաղության հասնելու և կարգավորելու հիմնախնդիրները Արցախում, Աբխազիայում և Հարավային Օսիայում։ Ի հավելումն, նա նաև համակարգել է Սևծովյան և Կասպյան տարածաշրջաններում ամերիկյան էներգետիկ քաղաքականությունը և եվրոպական երկրների հետ աշխատել հանդուրժողականության, սոցիալական ինտեգրման և իսլամի հիմնախնդիրների ուղղությամբ ։
Համաձայն ամերիկյան դիվանագիտական հեռագրերի արտահոսքի՝ Բրայզան Վրաստանի ներքին գործերի նախարար Վանո Մերաբիշվիլիին 2008 թվականի մայիսին զգուշացրել է, որ պատերազմը վատ տարբերակ կլինի Վրաստանի համար ։
2009 թվականի օգոստոսին Ամերիկայի Հայ Ազգային Կոմիտեի նախագահ Քեն Խաչիկյան նամակ է ուղարկել պետքարտուղար Հիլարի Քլինթոնին՝ ընդգծելով Ամերիկայի հայ համայնքի մտահոգությունները, ինչպես նա է նշում, ԵԱՀԿ Մինսկի խմբի ամերիկացի համանախագահ «Մեթյու Բրայզայի կողմնակալ դիտարկումների» մասին, որն ի պաշտոնե պարտավորվում էր նպաստել Արցախյան հակամարտության կարգավորմանն ու հայ-ադրբեջանական բանակցությունների անցկացմանը ։
Ադրբեջանում ԱՄՆ դեսպանի նշանակում
2010 թվականի մայիսին Սպիտակ տունը Բրայզային առաջադրեց Ադրբեջանում Ամերիկայի Միացյալ Նահանգների դեսպանի պաշտոնում ։ 2010 թվականի սեպտեմբերի 21-ին Սենատի արտաքին հարաբերությունների հանձնաժողովը հաստատեց նրա դեսպանական նշանակումը և ուղարկեց Սենատի հաստատմանը։ Սենատի արտաքին հարաբերությունների հանձնաժողովի անվանական քվեարկության ժամանակ, դեմոկրատ սենատորներ Ռոբերտ Մենենդեսը (Նյու Ջերսի) և Բարբարա Բոքսերը (Կալիֆոռնիա), որոնք հայկական հանձնախմբի անդամներ էին, փորձեցին արգելափակել Բրայզայի նշանակմանը՝ դեմ քվեարկելով նրա թեկնածությանը։ 2010 թվականի դեկտեմբերի 29-ին նախագահ Բարաք Օբամայի կողմից Բրայզայի նշանակումը հաստատվեց Սպիտակ տան կողմից որպես ժամանակավոր նշանակում ։ Նա Ադրբեջանում ամերիկյան դեսպանի պաշտոնն սկսեց զբաղեցնել 2011 թվականի փետրվարից։